කලක පටන් පොලිසියට අවශ්‍යව සිටි පාතාල කල්ලි සමාජිකයෙකු තිස්සමහාරාම වීරවිල කුඩා ගම්මාන හත ප්‍රදේශයේ නිවසක සැඟව සිටියදී පොලිස් විශේෂ කාර්ය බලකාය විසින් අත්අඩංගුවට ගෙන තිබෙනවා.ඊයේ (12) රාත්‍රීයේ මෙම අත්අඩංගුවට ගැනීම සිදුකර ඇති බවයි අප වාර්තාකරු සදහන් කළේ.අත්අඩංගුවට ගත් සැකකරු ලඟ තිබී මිලිමීටර් නවය වර්ගයේ මෙරට නිෂ්පාදිත ගිනි අවියක්ද පොලිසිය සොයාගෙන තිබෙනවා.සැකකරු 1999 වර්ෂයේ සහ 2003 වර්ෂයේ මිනීමැරුම් තුනකට සම්බන්ධ පුද්ගලයෙකු බවයි පොලිසිය වැඩිදුරටත් පැවසුවේ.මෙම සැකකරු අද(13)  දින තිස්සමහාරාම මහේස්ත්‍රාත් අධිකරණය ඉදිරිපත් කිරීමට නියමිතයි.